b'\n_START_ARTICLE_\nNeed for Speed: Underground\n_START_SECTION_\nAp\xc5\xbevalga\n_START_PARAGRAPH_\nKaip ir visuose \xe2\x80\x9eNeed for Speed\xe2\x80\x9c serijos \xc5\xbeaidimuose, \xe2\x80\x9eNeed for Speed: Underground\xe2\x80\x9c \xc5\xbeaidimo tikslas laim\xc4\x97ti visas lenktynes, surinkti daugiausiai prizini\xc5\xb3 ta\xc5\xa1k\xc5\xb3, laim\xc4\x97ti visus prizus ir tapti geriausiu lenktynininku mieste. \xc5\xbdaidime pager\xc4\x97jo grafikos ir valdymo aspektai, groja daug muzikini\xc5\xb3 k\xc5\xabrini\xc5\xb3, padid\xc4\x97jo automobili\xc5\xb3 skai\xc4\x8dius, bet pradingo galimyb\xc4\x97 pamatyti automobili\xc5\xb3 klases. \xc5\xbdaidime yra 5 skirtingi lenktyni\xc5\xb3 re\xc5\xbeimai (circuit, knockout race, sprint race, drift race, drag race). Atsirado nauja galimyb\xc4\x97 gerinti automobilius i\xc5\xa1 i\xc5\xa1or\xc4\x97s ir vidaus, galima pakeisti ir padangas, ir automobilio aptakus, ir net varikl\xc4\xaf. \xe2\x80\x9eNeed for Speed: Underground\xe2\x80\x9c \xc5\xbeaidime atsirado savoti\xc5\xa1kas siu\xc5\xbeetas, kuriame reikia b\xc5\xabti lenktynininku ir laim\xc4\x97ti visas lenktynes, turnyrus ir prizus, dar \xc5\xbeaidime yra draugai, kurie padeda pagerinti automobil\xc4\xaf ir gauti prizini\xc5\xb3 ta\xc5\xa1k\xc5\xb3. Priziniai ta\xc5\xa1kai \xc5\xbeaidime yra kaip pinigai, u\xc5\xbe juos galima gerinti ir gra\xc5\xbeinti automobil\xc4\xaf. Dar \xc5\xbeaidime i\xc5\xa1liko galimyb\xc4\x97 rinktis savo prie\xc5\xa1inink\xc5\xb3 vairavimo lyg\xc4\xaf.'